Το σπίτι της κυρίας Άννας βρίσκεται επάνω σε έναν βράχο με θέα κυριολεκτικά όλο το πέλαγος. Η θέα είναι μαγική, ιδίως το βράδυ που τριγύρω είναι θεοσκότεινα και μπορείς να δεις όλους τους αστερισμούς και τον milky way. Ακριβώς κάτω από τον βράχο, υπάρχει μονοπάτι που σε οδηγεί σε παραλία με βραχάκια όπου μπορείς να κάνεις τις βουτιές σου. Το δωμάτιό μας ήταν ισόγειο σε πολύ καλή κατάσταση και βρισκόταν σε απόσταση 5-7 λεπτών από το λιμάνι. Η ίδια η Σίκινος προσφέρεται για ηρεμία και χαλάρωση. Από τις τελευταίες μη τουριστικές Κυκλάδες.
Η κυρία Άννα μας υποδέχτηκε στο λιμάνι, μας πήγε στο δωμάτιο με αυτοκίνητο και μας πρόσφερε χειροποίητα κουλουράκια και ήταν πάντα πρόθυμη να μας δώσει συμβουλές ή οποιαδήποτε άλλη βοήθεια χρειαζόμασταν. Πολύ πρόσχαρος και ενεργητικός άνθρωπος!
Αν μπορούσα να προσθέσω μια συμβουλή θα ήταν μια ομπρέλα ή τέντα ώστε να μπορείς να κάτσεις στον εξωτερικό χώρο και το πρωί που ο ήλιος καίει.
Συστήνουμε την τοποθεσία ανεπιφύλακτα!